ফণিভূষণ নন্দী

ফণিভূষণ নন্দী (? - ১৯৩৭) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিযুগের শহীদ বিপ্লবী। কালারপোল যুদ্ধ এবং চট্টগ্রাম অস্ত্রাগার আক্রমণে ও জালালাবাদ পাহাড়ে ব্রিটিশ সৈন্যের সঙ্গে লড়াই করেন। আত্মগোপন কালে ৫ মে, ১৯৩০ তারিখে চট্টগ্রামের ইউরোপীয় বসতি এলাকায় আক্রমণে অংশ নেন ও পুলিসের সঙ্গে সংঘর্ষে ধরা পড়েন। বিচারে যাবজ্জীবন কারাদণ্ডে দণ্ডিত হয়ে ১৯৩২ সালে আন্দামানে নির্বাসিত হন। যক্ষ্মা রোগাক্রান্ত অবস্থায় ১৯৩৭ সনের সেপ্টেম্বর মাসে তাকে প্রথম দলের সঙ্গে ভারত ভূখণ্ডে ফিরিয়ে আনা হয়। কলকাতা আলিপুর কেন্দ্রীয় কারাগারে মারা যান।সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, নভেম্বর ২০১৩, পৃষ্ঠা ৪৪০, 
জন্ম
ফণিভূষণ নন্দীর জন্ম চট্টগ্রামের ডেঙ্গাপাড়ায়। তিনি ছিলেন শহীদ বিপ্লবী অমরেন্দ্র নন্দীর তুতো ভাই।

চট্টগ্রাম অস্ত্রাগার লুন্ঠন মামলায় যাবজ্জীবন দণ্ডপ্রাপ্ত
চট্টগ্রাম অস্ত্রাগার আক্রমণ মামলায় অনন্ত সিং, লোকনাথ বল, গণেশ ঘোষ, লালমোহন সেন, সুবোধ চৌধুরী, ফণিভূষণ নন্দী, আনন্দ গুপ্ত, ফকির সেন, সহায়রাম দাস, বনবীর দাসগুপ্ত, সুবোধ দে এবং সুখেন্দু দস্তিদারের যাবজ্জীবন দ্বীপান্তর দণ্ড হয়।ত্রৈলোক্যনাথ চক্রবর্তী, জেলে ত্রিশ বছর, পাক-ভারতের স্বাধীনতা সংগ্রাম, ধ্রুপদ সাহিত্যাঙ্গন, ঢাকা, ঢাকা বইমেলা ২০০৪, পৃষ্ঠা ১৭৮।

তথ্যসূত্র 



বিষয়শ্রেণী:১৯৩৭-এ মৃত্যু
বিষয়শ্রেণী:ভারতবর্ষের স্বাধীনতা আন্দোলনের শহীদ
বিষয়শ্রেণী:চট্টগ্রাম জেলার বিপ্লবী
বিষয়শ্রেণী:পূর্ববঙ্গের ব্রিটিশ উপনিবেশবাদ বিরোধী বিপ্লবী
বিষয়শ্রেণী:অনুশীলন সমিতি
বিষয়শ্রেণী:২০শ শতাব্দীর রাজনীতিবিদ
বিষয়শ্রেণী:বাঙালি বিপ্লবী